EN DOKUMENTARSERIE FRA NETFLIX
SEPP BLATTER VELGES TIL FIFA-PRESIDENT 8. JUNI 1998
Nå som dere har fått en ny president, er mitt største ønske å forene familien.
Det var en valgkamp der vi noen gang spilte med…
…enkelte ting som var lov eller ikke lov.
Dere vet. Noen ganger når vi er på banen, sparker vi eller trekker i trøya til noen.
Jeg vil ikke gå så langt som å si takler bakfra, for det er jo ikke lov lenger.
Men det viktigste nå er å sørge for at vi fortsetter å forene fotballverdenen.
Den store fotballfamilien, FIFA skal være forent også i framtida.
Det er mitt mål. Det var alt. Tusen takk.
Jeg vet ikke om jeg skal si…
FORHENVÆRENDE FIFA-PRESIDENT
På gjensyn… eller adjø.
Og så var jeg plutselig president. Og så innså jeg hvilken makt…
Takket være dere og med dere har jeg lært meg å være tålmodig.
Hva det vil si å forene og samle.
Men jeg ble…
Jeg ble litt overrasket selv over makten jeg ble gitt.
Vi ses igjen, men jeg sier også adjø. Takk.
FRANKRIKE TO DAGER ETTER VALGET
FIFA er veldig mektige, for det er de sitter på VM.
Og flere land er overivrige i sin higen etter å få arrangere VM på hjemmebane.
Det gir landet deres en profilering
man ikke kan oppnå på noe annet vis.
VM er eneste arrangement i verden som kringkastes til brorparten av alle land.
Jeg tror ikke du kan se for deg noe annet som får én million mennesker ut i gatene.
Og VM er FIFAs fremste inntektskilde.
Så det er på grunn av makten fra verdens største fotballarrangement
over hele verden hvert fjerde år at FIFA og FIFA-presidenten får reell makt
og innflytelse over faktiske stater.
Men makten er også en korrupsjonsfelle.
Jeg begynte med å utvikle João Havelanges idé.
Han sa at fotball ikke bare skulle være for Europa og Sør-Amerika,
men for hele verden.
Da jeg ble valgt begynte jeg på min misjon.
I 1998 presenterte FIFA seg selv som en verdensomspennende godhetens kraft,
med utviklingsprogrammer over hele verden.
Et stort, verdensomspennende fotballorgan der nesten alle land i verden var medlem.
Det var et slags fotballens svar på FN.
Det var da Goal Program, målprogrammet, ble opprettet.
The Goal Project var en idé og et initiativ fra president Blatter.
Det såkalte "målprosjektet", som er et skreddersydd prosjekt,
vil gå rett til de nasjonale fotball- forbundene som virkelig trenger det.
Den første idéen var at hvert land skulle ha et nasjonalt hovedkontor.
Og så… Det var… 400 000 dollar var budsjettet til et slikt prosjekt.
Det handlet om stadioner. Om kunstgress. Om utdanningsprogrammer.
Platini så på Goal Program
som noe helt formidabelt, siden han skulle dele ut penger.
For ham var dette fotballpolitikken han hadde drømt om.
Etter alt som hadde skjedd i kulissene,
de mindre glamorøse og selv litt lyssky tingene,
så ville ikke Platini høre mer snakk om det.
Det er mange historier om penger som gikk til forbund
der det som skulle bygges, ikke ble bygd, og at pengene kanskje ble borte.
Denne bygningen var ment å bli et sentrum for fotballaktivitet i Kenya.
Hønene går inn i det som skulle være den største møtesalen
komplett med kjøkken, men som nå er blitt deres hjem.
Et av prosjektene som ble finansiert av det globale styringsorganet FIFA,
til en pris på 35 millioner shilling.
Akkurat nå er stillheten øredøvende.
Korrupsjonen griper om seg i utviklingsland
og når folk ikke får endene til å møtes.
Det beklagelige var at de ikke ba om rapporter eller bevis,
noe som medførte at ingen visste hva som skjedde med pengene.
Da FIFA begynte å beskrive seg selv som en bank…
Det var jo en bank. FIFA var på en måte medlemsforbundenes bank.
Da skaper man noen problemstillinger.
Dette er ment å være kjernen av FIFAs virksomhet,
og vi må anerkjenne at idretten ekspanderer voldsomt
og også blir mye mer lukrativ.
I Sepp Blatters periode skjedde mye utviklingsarbeid.
Og det var løftene han hadde gitt
som ga ham stemmene i FIFAs presidentvalg.
Hvor mange spillere kommer for eksempel fra det afrikanske kontinent?
Hvor mange kommer fra Karibia?
Hvor mange kommer fra Asia? Det er slik dere må tenke om fotballens framtid.
Fotballens framtid må fortsatt inneha dette store uttrykket for håp
for unge rundt om i verden.
Og det var da han fikk et solid fundament med land bak seg som sa:
"Vi vet at vi kan stole på ham."
Men så har man det kyniske synet på at det er en politisk organisasjon,
der du vet at du får stemmene om du sørger for at pengene kommer strømmende.
Ikke bare deltakerne i VM
skal dra nytte av inntekten fra denne konkurransen,
men hele FIFA-familien skal berøres direkte gjennom utviklingsprogram,
som går tilbake til deres nasjonale forbund,
og også tilbake til dere i konføderasjonene.
ZÜRICH, SVEITS
Det var i Sepp Blatters første periode
at en av de største hendelsene inntraff,
nemlig kollapsen til ISL, International Sport and Leisure, i 2001.
Selskapet som opprinnelig hadde blitt stiftet av Adidas-eier Horst Dassler
for å kjøpe markedsføringsrettigheter, TV- rettigheter og sponsoravtalerettigheter
og selge dem til verden, opplevde en voldsom, økonomisk kollaps.
FIFA mista alt. De mista banken sin. ISL var banken.
Da pengene sluttet å komme inn, fantes det ingen raske botemidler.
Det etterlot et kaos,
som både fikk økonomiske og politiske konsekvenser for FIFA.
FIFA var avhengige av ISL for å få alle pengene de trengte
for å mette alle de ulike munnene.
Plutselig sto de midt oppe i en alvorlig finanskrise.
Det måtte ordnes opp veldig raskt.
Fotballverdenens mektigste mann, Sepp Blatter, må kjempe for å beholde jobben…
Sepp Blatter må svare på mange spørsmål
som er utformet mer som beskyldninger om hans dømmekraft og integritet
i kontakten med firmaet ASL.
Blatter ville skjule det, og de kunne skjule det en stund.
Men FIFA-snøballen som begynte å rulle, ble til et snøskred.
Michel Zen-Ruffinen var en sveitsisk advokat,
og da Blatter vant valget i 98,
så forfremmet han Zen-Ruffinen til generalsekretær i FIFA.
Men i 2002 begynte han å stille noen spørsmål.
Han hadde sammenfattet et dokument
som han sa at viste vanstyre i stor skala
under Blatters presidentskap.
Jeg husker hvordan vi motsatte oss Blatter.
Det var unikt, som i en Fellini-film. Det var utrolig.
Vi har identifisert en rekke problemer.
Villedende regnskapspraksis og noen interessekonflikter.
Det går også fram at det kan finnes korrupsjon innad i organisasjonen.
Han setter sammen en koalisjon av hovedstyremedlemmer,
som skal kreve mer økonomisk ansvarlighet, at Blatter ordner det eller trekker seg.
Vi mener at FIFA-president Blatter har gått utover sine fullmakter.
Jeg vil at folk skal vite at FIFA står i en vanskelig økonomisk situasjon.
Det later ikke til at noen som helst tar dette på alvor.
De fikk laget en anmeldelse, men han nektet for alle anklagene.
Jeg har ikke gjort noe
som en domstol bør anse som lovbrudd.
Jeg har ikke gjort noe som strider med FIFAs vedtekter. Min samvittighet er ren.
Så blir det veldig politisk, Da blir vennskap viktigere.
FIFA-KONGRESS SØR-KOREA
Jeg gir ordet til Mr. Chuck Blazer.
Jeg er ærlig talt litt overraska
over at lederen av den interne granskingskomiteen
har gått inn i et fullsatt teater og ropt "brann".
Det brenner ikke noe sted.
All denne støyen bør du vel ta som et kompliment, president,
for arbeidet du har utrettet,
som nå har blitt degradert til denne splittende politiske kampen
som har oppstått de siste månedene.
Når man ser dette skje, forstår man at de som representerer nasjonale forbund
på en FIFA-kongress ikke vet noe om økonomi.
Blatter kunne gå på scenen og fortelle FIFA-medlemmene
at det overhodet ikke var pengeproblemer, siden han hadde penger i lomma.
Men han solgte faktisk fremtidige turneringer for å få disse pengene.
Han er veldig overbevisende og sjarmerende.
Hadde det vært et privat selskap, hadde det gått konkurs.
Ingenting skjedde. Det var som en lett sommerbris.
Blatter ble for alvor utfordret igjen i 2002.
Denne gangen støttet europeerne Issa Hayatou.
-Bonjour, monsieur Hayatou. -Bonjour.
Han er fra Kamerun.
De tror at han vinner flere stemmer fra afrikanske land og land utenfor Europa.
De tapte i 98. Nå ser de en mulighet til å få inn hvem som helst andre enn Blatter.
Det er som en fotballkamp. Det må du lære. Tap og vinn med samme sinn.
Men jeg håper at jeg vinner.
Strategien med å fremme Hayatou er interessant, for de tror kanskje
at de får ut sveitseren ved å sette inn en afrikaner. En de kan styre.
Det er alltid vanskelig å slå en sittende president. Nærmest umulig.
En FIFA-president er for mektig, han har for mange støttespillere.
Kandidaten som har blitt valgt til FIFA-president i neste periode
er Mr. Joseph S. Blatter.
Han vant og gjorde et brakvalg,
og så hevnet han seg på Zen-Ruffinen.
Når det gjelder generalsekretæren,
fristilles han for alt FIFA kan stilles til ansvar for.
La ham være der han er.
Nå… Jeg skal nå…
Michel Zen-Ruffinen var en landsmann som jeg hadde fått inn,
med glede, altså.
Så måtte jeg kvitte meg med ham.
Sånn kan det gå. I går håpet jeg på demokrati,
men dessverre fikk verken kongress- medlemmene eller vi her oppe det i dag.
Mange sier at Zen-Ruffinen tilhørte FIFA-eliten.
At han var som de andre, ville ha makt og innflytelse.
Han var ikke som alle andre. Det er rett og slett feil.
Jeg så på kommunikasjonen der han begynte å se på ansvarligheten.
Noe sånt så jeg ikke noe annet sted.
Noe var annerledes med det han prøvde å gjøre.
Vi får virkelig håpe at det går bra med FIFA, for denne kongressen har vist
at det står virkelig dårlig til med organisasjonen. Takk.
Mine kjære venner…
Det er… virkelig…
Sepp Blatter har klart seg gjennom utrolige utfordringer. ISL-kollapsen.
Og han har klart seg gjennom en vesentlig strid mot ham,
drevet av mennesker i hovedstyret og hans egen generalsekretær.
Jeg merker meg deres sterke tillit.
Deres sterke tillit til FIFA og til meg!
Etter å ha vunnet en sånn strid har han et svært godt utgangspunkt som president,
Han er virkelig kongen på haugen.
La oss jobbe sammen,
og la oss glemme det som har skjedd i de siste månedene. Takk!
Fotballen i alle land har et eget forbund,
og så er de medlemmer av den kontinentale føderasjonen,
som kalles en konføderasjon.
Hver av disse konføderasjonene velger deretter et antall medlemmer
til å sitte rundt bordet i FIFAs styrende organ.
Det ble kalt hovedstyret, og hadde i alt 24 medlemmer.
De møttes periodisk noen ganger i året for å ta avgjørelser på høyt nivå for FIFA.
Og denne ene politiske nøkkelhendelsen,
avstemningen om hvilket land som skulle få VM,
den avgjørelsen ble tatt av hovedstyret.
Det var virkelig verdens mektigste institusjon innen fotballen,
siden det faktisk var toppen av pyramiden.
Noen ganger hadde jeg følelsen av at FIFAs hovedstyre,
med en president som samlet alle de gode kreftene,
faktisk var en stormakt i verden. Ja.
Hovedstyret er ikke det triveligste stedet i verden.
Det er en samling av svært makthungrige mennesker,
som er både klare og villige til å dolke hverandre i ryggen når de kan.
Det var ingen snakk om fotball.
Bare snakk om… Strid, ikke sant. Strid på strid.
Disse menneskene viste seg å være som barn.
Tullet deres eide ingen grenser.
De fleste satt nok ikke der av veldig tiltalende grunner.
De fleste styrte idretten fordi de så på den som forretninger,
en familiebedrift å tjene penger på.
Jack Warner var ideell, siden han var politiker til fingerspissene
og visste nøyaktig hvordan han kunne gjøre folk fornøyd og få det han ville,
nemlig høyere og høyere maktposisjoner.
På den tiden hadde Jack Warner rykket opp
til en veldig høy stilling innen internasjonal fotball.
Det fantes ingen andre med den makten og autoriteten han hadde.
Han sa til meg: "Ser du på sammensetningen av FIFAs hovedstyre nå,"
så ser du at jeg er den mest erfarne personen i FIFAs hovedstyre.
Men det fins noen problemer.
Landet mitt, Trinidad, er et av de eneste landene
blant medlemmene i hovedstyret, som aldri har deltatt i et VM."
Jeg har drømt om det hele livet.
Alt har handlet om å kvalifisere seg til VM.
Og ikke noe land har den tæl, stå-på-vilje og fast bestemthet
for å kvalifisere seg til et VM-sluttspill som vi har. Og dit kommer vi snart.
Det er blåst for siste gang.
Trinidad og Tobago har kommer seg til Det forjettede land.
De skal være med i VM i Tyskland i 2006.
Dennis Lawrence med en makeløs heading.
Når jeg ser tilbake på VM, ja, selv når jeg snakker om det nå…
Vi snakka ikke om å spille for Liverpool eller Manchester Utd.
Vi snakka om å spille for Trinidad i et VM.
Det var det vi snakka om. Høydepunktet for alle spillere.
Da det ble blåst for siste gang i Bahrain, brøyt seg fullstendig sammen.
Jeg klarte ikke å beherske meg.
Vi skal, på en måte, lyse opp Tyskland, på en måte ingen andre land har gjort før.
Vi ga alt for landet vårt. Hele livet handla om å kvalifisere seg til VM.
Vi ble gitt den muligheten på grunn av det vi ofret.
Jeg spilte for Trinidad og Tobago på et veldig gunstig tidspunkt.
Takket være Jack Warner.
Han var involvert i alt av fotball på Trinidad og Tobago, alt i Karibia.
Hver eneste avgjørelse for Karibia ble tatt her i Trinidad, på Jacks kontor,
og han var fotballens maktsentrum i denne delen av verden.
Auraen og tilstedeværelsen som omga ham
var helt surrealistisk for meg som ung fotballspiller.
Jack tok alle beslutninger knyttet til fotballen vår ganske lenge.
Han ville påvirke karrierene til folk.
Vi så ham ene og alene som en mann som prøvde å hjelpe oss.
Så fort vi hadde kvalifisert oss til VM
begynte vi å snakke om hva som skjedde videre.
Hva får spillere betalt per VM-kamp? Hva skjer? Ikke sant? Hva gjør de?
Får vi kvalifiseringsbonus? Hva er det?
Derfor bestemte vi oss for å be om et møte med Mr. Warner.
Vi hadde med en liste over krav.
Det første vi bestemte oss for, var en deling på 70/30
av de kommersielle inntektene som fulgte med et VM.
Vi sa: "Vi kan ikke be om…
Ingen gir oss 30 %. Det er latterlig.
Jack sa: "Greit. Ikke noe problem."
Alle så på hverandre. OK, liksom. Vi hadde forventa et negativt svar.
Så gikk vi til neste punkt, som var kvalifiseringsbonusen
som FIFA ga til hvert land som kvalifiserte seg til VM.
Da begynte det å bli litt vanskeligere.
Han begynte å hisse seg mer opp i diskusjonen,
men vi ville ha en deling på 50/50, og det gikk han med på.
Vi gikk rett og slett inn til et møte med fotballens mektigste mann
og overtalte ham til å bli enig. Vi vant.
Det var nok den mest gledelige samtalen vi hadde med tanke på økonomi.
Det var etter det at det virkelig begynte å gå nedover.
VM I 2006 TYSKLAND
Hvor høyt kan Trinidad og Tobago heve seg
i den viktigste kampen i deres liv?
Hvem vet? Blir det overlegen seier eller nederlag?
Eller den største dagen i karibisk fotballs korte historie?
Da jeg gikk ut av tunellen, stilte meg opp og hørte nasjonalsangen,
var det helt klart mitt livs stolteste idrettsøyeblikk.
Jeg fikk sunget nasjonalsangen vår på verdens største scene,
og på en eller annen måte klarte jeg å se foreldrene mine på tribunen.
Faren min… Følelsene de bar på…
Hva som skjedde videre, spilte ingen rolle.
Slik føltes det å stå på banen og være en del av verdensmesterskapet.
Mange av oss hadde kontakt med Mr. Warner over lang tid.
Traff vi ham, sa han: "En utmerket kamp. Dere var gode."
Men etter hvert var det noen som sa: "Husker du regnearket du fortalte om?
Hva skjer med det?"
Et regneark som viste oss våre kommersielle inntekter,
de kommersielle inntektene som kom inn.
Plutselig så jeg fratrekk for innkvartering i Østerrike og i Tyskland,
og at flybilletter ble trukket fra de kommersielle inntektene.
"Det er dette dere får utbetalt. Omtrent 800 dollar."
Jeg ble sint.
All tillit og tro vi hadde til Mr. Warner forsvant som dugg for sola.
Hvordan våget han å ta fra oss vårt eneste lykkelige øyeblikk,
der vi spilte i den største fotballkonkurransen som fins?
Det føltes som om alt ble revet fra oss der og da.
Ja.
Etter VM husker jeg at treneren
ringte meg og sa: "Jeg ser det går bra i klubben din.
Jeg skulle gjerne hatt deg på mitt lag."
Og så sa han: "Men jeg kan ikke velge deg.
Du er svartelistet.
Vi får ikke lov til å velge noen av de involverte i bonusdisputten."
Det var da jeg innså at vi ble straffet
for å søke etter sannheten.
Til slutt gikk regjeringen med på et forlik, det var vel åtte år senere.
Det ble bare veldig flaut.
De tilbydde oss forlik, så vi sa ja.
STATEN TAR REGNING PÅ 1,3 MILLIONER FOR FOTBALLSPILLERE
Det er fortsatt 100 millioner TT-dollar, omtrent 15 millioner amerikanske dollar,
som på ingen måte er gjort rede for.
Jack måtte aldri gjøre rede for hvor det ble av pengene.
Og siden vi ikke kan fastslå med sikkerhet hva han gjorde og ikke gjorde,
er man nå i den situasjonen
at fjorårets grumsevann nå sildrer videre ned over
dagens situasjon.
Spenningen er til å ta og føle på hos internasjonal media og i folkemengden.
Der er Mr. Mandela.
Mr. Nelson Mandela, en fri mann,
som tar sine første steg ut i et nytt Sør-Afrika.
Demokrati og frihet for alle er den eneste oppskriften på fred.
Blatter lovte mange mennesker mange ting.
En ting han snakket mye om, var at om han ble valgt til FIFA-president,
så skulle han gjøre alt i sin makt for å gi Afrika et VM.
Han skulle støtte det på et vis.
Går vi tilbake til da Havelange stilte som FIFA-president
og gjorde et stort nummer ut av apartheid,
og så ser vi apartheid avskaffes
og Nelson Mandela bli en viktig skikkelse i verden,
et symbol på å komme seg videre fra undertrykkelse,
og få en mer rettferdig verden, så er det klart at FIFA vil henge seg på det.
Jeg kan si at det jeg gjorde i FIFA,
var å innta et tydelig standpunkt
mot apartheid i Sør-Afrika.
I så stor grad at jeg den dagen Mandela ble valgt til president
dro til Johannesburg
for å gratulere ham på vegne av hele fotballverdenen.
Mr. Mandela.
Takk. Tusen takk.
Det er én jeg aldri kommer til å glemme.
Nelson Mandela.
Jeg blir alltid følelsesladet når jeg snakker om Nelson Mandela.
For første gang jeg møtte ham, på den tiden var jeg generalsekretær,
så han på meg, og så ga han meg en klem.
Jeg…
Og så sa han: "Kall meg Madiba. Kall meg Madiba."
Jeg tror nok at Blatter ser på seg selv som en fredsmegler.
Han tror at han skal bli en viktig skikkelse i verden utenfor fotballen,
en slags internasjonal diplomat, ved å sørge for at Afrika får VM.
Fra dag én vil Blatter ha VM til Sør-Afrika.
Fra dag én har han vært en venn av Afrika.
Fra dag én har han støttet alle de små landene.
Og i 2002 ble jeg bedt om å komme til FIFA.
GENERALSEKRETÆR
De sa: "Vi trenger mer penger."
"Du må bygge opp et nytt kommersielt program,
og så gir vi deg tre år
til å gjenoppbygge den kommersielle strukturen i FIFA før neste VM."
Når neste søknadsprosess til VM kommer,
prøver Sør-Afrika å få VM igjen. Marokko også.
De to landene kappes på en måte seg imellom for å få VM.
Marokko gjorde sitt beste.
De fløy inn Blazer, Warner og andre til Marokko og behandlet dem som konger.
De behandlet dem svært godt.
Men Sør-Afrika var virkelig fast bestemt på å vinne,
og det skulle vise seg at de ofte var villig til å betale mye for det.
En internasjonal turnering spilt i ethvert land
fører med seg veldige gevinster.
Nå er Sør-Afrika del av den globale økonomien.
Vi møtte første gang Nelson Mandela da vi reiste til Sør-Afrika
som del av rundreisen før man tildelte VM.
Vi besøkte først Marokko,
og så var vi i Egypt. Begge steder rullet de ut den røde løperen.
Men så kom vi til Sør-Afrika. Der var Mandela.
Utrolig hyggelig og elskverdig,
med en aura rundt seg som nesten var som et kraftfelt.
Man kjente på et nærvær rundt ham.
Vi spiste frokost og middag med ham, og han snakket.
Og så var det den beryktede turen til Trinidad,
der vi satt 22 timer på flyet med ham.
På forsida av Chuck Blazers blogg var det bilde av ham og hans venn Mandela
i et fly på vei til Trinidad.
I bunn og grunn er det vi ser der en av historiens viktigste og største menn,
Nelson Mandela, med den æreløse Chuck.
Nelson Mandela kom til Trinidad og Tobago i kveld,
og er her på et historisk besøk over to dager.
FIFA-president Sepp Blatter kom også ut
idet han og CONCACAF-president Warner ventet på å følge Mandela til Oval.
I Trinidad ble vi umiddelbart dratt rett opp på scenen. Mandela var dårlig.
Han var så sliten. De fikk ham ut, satte ham på en stol, gikk i opptog,
danset og sang.
Jack Warner hadde tre stemmer å bruke
i stemmerunden i FIFA som avgjorde hvem som fikk VM.
Dette ble gjort for å få god PR,
noe som igjen ville gi ære og berømmelse til Jack Warner.
Jeg har ikke noe ego.
Hele formålet med å ta dem med hit
er at folk skal få en mulighet til å se disse store verdenslederne,
en mulighet jeg bare får én gang.
Han ville vise hvor mektig han var,
og dette var den eneste måten for ham å bevise at han var sjefen sjøl.
Det var ikke før jeg kom dit at jeg lurte på hvorfor han gjorde det.
"Han er jo veldig syk. Man kan ikke gjøre det mot en som er gammel og syk."
KUNNGJØRING AV VM-ARRANGØR 2010 FIFA 100 ÅR
Alle som ønsker seg et VM
må følge reglene til hovedstyrets medlemmer.
Det er ikke landets problem, de kan ikke gjøre annet. De må levere.
Jack Warner kunne gjøre som han ville.
Etter hovedstyrets møte i morges
føles det godt å kunne si: "Ja, vi er stolte.
Vi er stolte av Afrika."
La oss finne det ut sammen.
Nå får vi vite det.
FIFA-verdensmesterskapet i fotball i 2010…
…blir arrangert av…
SØR-AFRIKA
Det lå en voldsom symbolikk bak å gi et VM til Sør-Afrika.
Og det ble veldig tydelig da turneringen var i gang
at apartheid var over
og at det nye Sør-Afrika etter apartheid viste sin beste side til verden.
Det var innsalget.
Vi har jobbet hardt i sju år.
Det vi skal gjøre, som vi må, er å sikre at det som FIFA sa, blir virkelighet.
At dette blir et utmerket VM.
Vi må sørge for at det virkelig blir et utmerket VM.
Fotballen ble en slags lidenskap i regionen.
Det er som å gi opium til folket.
De røyker det, og så er de lykkelige en liten stund.
Når de våkner og tenker: "Å…"
Da innser de hvilke problemer de har.
Det er på en måte noe som helbreder problemer som ligger dypt forankret.
En veldig god pasning. Her kommer Tshabalala!
Mål til Bafana Bafana! Mål til Sør-Afrika!
Sør-Afrika ble tildelt VM i 2004.
Jeg hørte først om betalingen
fra Sør-Afrika til Jack Warner og Den karibiske fotballunionen
tre år senere, i 2007 eller 2008.
Sør-Afrika forhandlet bare om de tre stemmene
som Warner kunne styre, hans egen, Blazers
og en tredje CONCACAF-representant i hovedstyret.
Pengene skulle gå til å finansiere den afrikanske diasporaen i Karibia, sa de.
Jack Warner la sterkt press på
at betalingene skulle gjennomføres. Han gikk til Blatter, og Blatter til meg.
Dokumentene gikk gjennom FIFA,
som godkjente at det ble utbetalt penger til kontoer Jack Warner kontrollerte,
og summen var 10 millioner dollar.
Han tok imot pengene. Han skulle gi ti prosent av dem til Chuck Blazer.
Sør-Afrika tilbød ti millioner, hvorav én skulle gå til Chuck.
Da visste jeg det. Jeg sa: "Nå tuller du.
Jack Warner får ni millioner, mens du får én. Hva får de andre?
Hvor mye penger har Sør-Afrika? Skal det virkelig gjøres sånn?"
Når du kjenner personen som har for vane å ta imot bestikkelser…
Nå vet vi at de ti millionene også forsvant. Det er et faktum.
Andre medlemmer av hovedstyret visste akkurat hva Jack Warner drev med.
Ingen stanset ham. Dette var deres virkelighetsbilde.
De kunne gjøre hva som helst, helt uten grenser.
De trodde at de hadde rett til å tjene penger på VM.
Tilsynelatende stilte ingen spørsmål
om at Jack Warner fikk en utbetaling til den afrikanske diasporaen,
for afrikanere som hadde blitt tatt med tvang fra Afrika,
opprinnelig gjennom slaveri,
der mange mennesker fortsatt levde under ganske utarmede kår.
Det kunne knapt finnes en mer holdbar grunngivelse i verden.
Men faktum er at disse ti millionene ikke kom noen av dem til gode.
Sør-Afrika har prøvd å frikjenne seg selv.
Derfor benekter vi kategorisk
at vårt land og vår regjering skal ha bestukket noen for å sikre rettighetene
til VM i fotball i 2010.
I begynnelsen avviste vi…
Det var en skamplett for dem, gitt søknadens fortreffelighet.
Den fortjente… De fortjente å arrangere VM, ikke alle de andre tingene.
Det er problemet med FIFA.
Hvis det høyeste organet er korrupt, er det ikke de som søker om VM sitt problem.
Det er et problem for dem som avgjør det.
Jeg husker at det ga oss en pangstart i den beste tiden, etter VM i Sør-Afrika.
Min forgjenger sa en dag til meg:
"Sepp, nå har du skapt et monster."
Den gangen ville jeg ikke tro på ham.
Men når jeg ser meg tilbake, vil jeg si at han hadde rett.
FIFA-KONGRESSEN
Man må forstå at når man er en del av en kultur,
så blir det en livsstil. FIFA-kulturen var som en livsstil.
Dette var en gruppe med mennesker som mente at de ikke svarte til noen.
Da har du ordet, president.
Dette arrangementet, fotball-VM,
er verdens fremste idrettsarrangement.
Hvis du har et liv med så mye penger og så mye makt,
så tenker du at ingen kommer til å blande seg i det du driver med.
Det er mange kandidater som ønsker seg fotball-VM i 2018.
USA, England,
Russland, Qatar…
Alle systemene er rigget slik at man blir uangripelig.
Derfor foreslår jeg at vi utvider søknadsprosessen til å gjelde
fotball-VM i 2018 og i 2022.
Men å gjennomføre dem samlet,
slik at FIFAs hovedstyre får mulighet til å treffe den beste avgjørelsen.
Denne beslutningen var basert på markedet for TV-rettigheter.
Når du skal bestemme hvem som får både VM A og VM B,
som holdes fire år senere, så kan du selge begge turneringene samlet.
Det genererer en høyere inntekt.
Om det var galt å tildele to VM samtidig?
Kommersielt sett mener jeg ikke det, men med tanke på korrupsjon,
siden det var et spørsmål, så kanskje.
2 MÅNEDER FØR AVSTEMMINGEN
Før VM-tildelingen ble kunngjort i 2010
skulle det være 24 hovedstyremedlemmer, men bare 22 stemte.
Fotballens styrende organ, FIFA, har suspendert to hovedstyremedlemmer.
Det skjer etter beskyldninger om at Nigeria og Tahitis delegater
prøvde å selge stemmene sine under søknadsprosessen. De vil ikke ta del
i avgjørelsen om tildelingen av fotball-VM i 2018 og 2022.
Flere og flere historier kom fram i lyset.
Jeg tror ikke at FIFA forventet dem,
og jeg tror ikke at de visste hvordan de skulle håndtere dem.
Vi har et system. Den etiske komitéen skulle overvåke prosessen fra dag én.
De har ikke bare overvåket den, men også tatt beslutninger.
Ja, noen medlemmer ble suspendert, men folk er så dumme.
Det er helt sykt å tenke på hvor dumme de er.
Folk som sitter i så mektige posisjoner i FIFA, som gir noe for noe så lite.
Men det er veldig menneskelig. Veldig tarvelig.
Vi bestemte oss for å ta med to fotball-VM samtidig,
og det tror jeg ikke var riktig.
Men nå står vi her, og nå må vi fortsette.
ZÜRICH, SVEITS
Politikere, kongelige og fotballkjendiser.
Englands søknads ansikt utad, som håper å gjøre underverker i Zürich.
Det ble til slutt bestemt at 2018 skulle gå til en europeisk nasjon,
mens 2022 skulle gå til en nasjon i en annen del av verden.
All ære til prins William, som har gjort så mye, til David Beckham og hele laget.
En flott søknad. Nå må vi overbevise dem om at vi kan gjøre en god jobb. Takk.
England hadde en fantastisk støtte fra hele samfunnet for øvrig,
stadioner og fotball av høyeste klasse…
Vi kan stole på hvert eneste medlem her. De er jo til syvende og sist fotballfolk.
Og de ønsker seg nok et VM i det beste landet
de mener kan arrangere verdens største idrettsarrangement.
Og så var det Russland.
Men veiene og transportinfrastrukturen var ikke god nok for et VM.
Jeg husker at president Putin lovte å forbedre dem.
Hvor selvsikker føler du deg på at USA skal få VM, president?
Og til 2022 ga USA oss de beste stadionene,
den beste infrastrukturen og hotellene… Alt var best.
Vi skal gjøre så godt vi kan med presentasjonen.
Det ville vært bra både for FIFA og for idretten over hele verden.
Da vi så på 2018, tenkte vi helt klart
at England hadde den sterkeste søknaden.
Og så man på 2022,
så var det USA som hadde den sterkeste søknaden.
Jeg håper at jeg får muligheten til å ønske dere alle velkommen i 2022.
Det var ikke mulig at noen av de andre søkerlandene
kunne oppfylle alle de forventningene.
Et fotball-VM i Qatar vil by på enestående kommersielle muligheter.
Vi visste at det ble en tøff kamp. At USA var favoritten, ikke sant.
Det forsto vi.
KUNNGJØRING AV TILDELING
FIFAs hovedstyre gjennomførte voteringen for noen minutter siden.
Nå skal presidenten kunngjøre resultatene av avstemningen.
Å tildele VM burde helt klart ikke vært hovedstyres beslutning alene,
for de misbruker makten sin til det ytterste.
TIDLIGERE ISL-LEDER
Mine damer og herrer, kjære venner og fotballfans rundt om i verden…
Hvis det ikke er snakk om noe styre, hvis det ikke er noe maktfordelingsprinsipp,
om ingen kontrollerer hva man gjør
og man ikke står ansvarlig og må svare for det du gjør til noen,
er det fritt vilt.
Fotball-VM i 2018
vil bli avholdt i Russland, mine damer og herrer.
Vi var alle kyniske med tanke på motivasjonen.
Bryr de seg virkelig om idretten?
Eller bryr de seg bare om idretten med tanke på hva den gir dem?
Og nå, mine damer og herrer…
Den som har vunnet og skal arrangere fotball-VM i 2022,
er Qatar!
Da Sepp åpnet konvolutten, gikk det et gisp gjennom salen.
Jeg husker at Chuck så på meg. Han var knust.
Og det første jeg gjorde, var å se meg til venstre.
En voldsom skuffelse sto som skrevet i ansiktene deres.
Jeg ble ikke sjokkert, men jeg ble bittert skuffa og… sint.
Blatter støttet ikke Qatar. Det husker jeg. Jeg sto på scenen med ham.
Han slo meg i siden og sa: "Smil."
For ham var det et nederlag, og han visste at kritikken ville hagle mot FIFA.
"Hør her", sa jeg til Sepp. "Nå er vi i trøbbel."
Og så… pang!
Tekst: Fredrik Island Gustavsen